Els regidors no disposaran d'entrades gratuïtes per a la Mostra de Teatre
05 de Octubre de 2015

Carcaixent

Per a la 31ª edició de la Mostra de Teatre no hi haurà entrades reservades per als membres de la Corporació Municipal sinó que hauran d'adquirir els tiquets de la mateixa manera que la resta d’espectadors i al mateix preu. Lourdes Castelló, regidora de Cultura, ha explicat que la intenció del nou equip de govern és acabar amb els privilegis, perquè "tenir entrades i seient reservat marcava una distinció respecte a la resta de públic que no estàvem disposats a continuar ja que es contraposa al concepte de cultura que tenim, tot el món ha de tenir accés a ella en igualtat de condicions”. En edicions anteriors, cada regidor tenia reservades un parell d’entrades per espectable, les quals podia utilitzar ell mateix o cedir-les a qui desitjara ja que no eren nominals.

La 31ª Mostra de Teatre a Carcaixent, que tindrà lloc del 15 al 24 d’octubre, ha programat aquest any tres obres per a adults i una per a públic familiar. Obrirà la mostra el 18 d’octubre l’obra "Jordi i Lola”, dirigida pel carcaixentí Juanjo Prats; per al divendres 23 serà el torn d'“Autorretrato de un joven capitalista español”, protagonitzada per Alberto San Juan; i tancarà el 24 d’octubre l’obra “Nosotros no nos mataremos con pistolas”, que compta amb la participació de l’actriu de Carcaixent, Silvia Valero. Per als  més menuts està programada per al dijous 15 “Dot”, obra premiada amb un premi de Teatre Max. Des de hui ja es poden comprar les entrades a l’Àrea de Cultura de l’Ajuntament, en InstanTicket o en la taquilla del teatre una hora abans del començament de l’espectacle. Totes les funcions seran al Teatre D.Enrique, i el preu de les entrades és de 8€ per als espectacles de joves i adults (6€ amb carnet jove) i de 4€ per a l’espectacle infantil. Podeu trobar-hi més informació en el document adjunt.